laion/Wikipedia-Exotic huggingface dataset:
კლეოპატრა II

კლეოპატრა II (ძვ. ბერძნ. Κλεοπάτρα) — ეგვიპტის დედოფალი, პტოლემე V-ისა და კლეოპატრა სირას ქალიშვილი. დედის სიკვდილის შემდეგ, ძვ. წ. 173 წელს ცოლად გააყოლეს თავის ძმას პტოლემე VI-ს. ამ ქორწინების შედეგად დაიბადა 3 შვილი: პტოლემე VII, კლეოპატრა III და კლეოპატრა თეა. იყო პტოლემე VI-ის თანამმართველი ძვ. წ. 171 წლიდან 164 წლამდე. მისი სიკვდილის შემდეგ იძულებული იყო ცოლად გაჰყოლოდა მეორე ძმას პტოლემე VIII ფისკონს, რომელმაც მოუკლა შვილი პტოლემე VII, მეორე ქორწინებაში შეეძინა ვაჟი. ძვ. წ. 142 პტოლემე ფისკონი დაქორწინდა მის ქალიშვილზე კლეოპატრა III და გამოაცხადა იგი თავის თანამმართველად. ძვ. წ. 131 წ. კლეოპატრა II მოაწყო აჯანყება და პტოლემე VIII ფისკონი და კლეოპტრა III ეგვიპტიდან გააგდო. ამის შემდეგ მან მეფედ და თავის ნომინალურ თანამმართველად გამოაცხადა თავის 12 წლის ვაჟი პტოლემე მემფიტორი. პტოლემე VIII ფისკონმა მოიტაცა თავისი ვაჟი, მოკლა და სხეულის ნაწილები გადაუგზავნა კლეოპატრას. მას მოუწია დარჩენილიყო ერთად ერთ მმართველად. ამის შემდეგ მან შესთავაზა ეგვიპტის გვირგვინი დემეტრიოს II სირიელს, თუმცა ისიც მოკლეს ფისკონის ბრძანებით და მოუწია გაქცევა სირიაში. სახალხო შერიგება პტოლემე VIII ფისკონის და კლეოპატრა III მოხდა ძვ. წ. 124 წ. ამის შემდეგ იგი მართავდა თავის ძმასთან და ქალიშვილთან ერთად 116. როდესაც გარდაიცვალა პტოლემე VIII ფისკონი ტახტი კლეოპატრა III უანდერძა. ამის შემდეგ მალევე გარდაიცვალა კლეოპატრა II. კლეოპატრა II დაარქივებული 2011-05-23 საიტზე Wayback Machine.
გილუხიფა

გილუხიფა, კილუ-ჰეფა — მითანის მეფე შუთარნა II-ის ქალიშვილი, მითანის მომდევნო მეფის თუშრათას, არტაშუმარასა და ბირია-ვაზას და. პოლიტიკური მიზნებიდან გამომდინარე გილუხიფა გააგზავნეს ეგვიტეში ამენჰოტეპ III-სთან დასაქორწინებლად. ეს მოხდა ამენჰოტეპის მეფობის მეათე წელს. გილუხიფა გახდა ამენჰოტეპის მეორე ცოლი, ფარაონის მთავარი ცოლი კი იყო ტიია. 26 წლის შემდეგ მისი ძმისშვილი ტადუხეფა გახდა ასევე ამენჰოტეპის საცოლე. Wolfgang Helck, Urkunden der 18. Dynastie 1957 Aidan Dodson & Dyan Hilton, The Complete Royal Families of Ancient Egypt, Thames & Hudson 2004
კიევის ეროვნული ლინგვისტური უნივერსიტეტი

კიევის ეროვნული ლინგვისტური უნივერსიტეტი (უკრ. Київський національний лінгвістичний університет) — უმაღლესი საგანმანათლებლო დაწესებულება უკრაინაში. დაარსდა 1948 წლის 30 მარტს, როგორც კიევის უცხო ენათა სახელმწიფო პედაგოგიური ინსტიტუტი. 1988-2009 წლებში უნივერსიტეტის რექტორი იყო გალიკ არტემჩუკი, ხოლო 2010 წლიდან რექტორია რომან ვასკო. კიევის ეროვნული ლინგვისტური უნივერსიტეტი არის უცხო ენათა სახელმწიფო პედაგოგიური ინსტიტუტის მემკვიდრე, რომელიც დაარსდა უსსრ-ს განათლების სამინისტროს ბრძანება № 524/69-ის საფუძველზე 1948 წლის 30 მარტს. უკრაინის მინისტრთა კაბინეტის 1994 წლის 29 აგვისტოს № 592 განკარგულების საფუძველზე პედაგოგიურ ინსტიტუტს ეწოდა ეროვნული ლინგვისტური უნივერსიტეტი. 1948-1949 სასწავლო წელს პირველ კურსზე სულ სამი ფაკულტეტი იყო: ინგლისურის, ფრანგულისა და ესპანური ენების. ირიცხებოდა 238 სტუდენტი. 1953 წელს გაიხსნა გერმანული ენის ფაკულტეტი, 1977 წელს - რუსული ენის ფაკულტეტი უცხოელი სტუდენტებისათვის. 1962 წლიდან მოქმედებს ასპირანტურა, ხოლო 1992 წლიდან - დოქტორანტურა. ბოლო ათი წლის განმავლობაში უნივერსიტეტსდაემატა რამდენიმე ფაკულტეტი: ეკონომიკა-სამართლის, თარჯიმნების ფაკულტეტი და აღმოსავლეთმცოდნეობის ფაკულტეტი. 1993 წლია უნივერსიტეტში მოქმედებს იუნესკოს პირველი კათედრა უკრაინაში. უნივერსიტეტს გააჩნია 3 სასწავლო კორპუსი, 4 სტუდენტური საერთო საცხოვებელი, კომპიუტერიზირებული ბიბლიოთეკა 1 მლნ ეგზემპლარი წიგნადი ფონდით. 10 კომპიუტერული კლასი 300 სამუშაო ადგილით, თანამედროვე სპორტული კომპლექსი და სასადილო. ამჟამად უნივერსიტეტს აქვს ექვსი ფაკულტეტი: გერმაული ფილოლოგიის, რომანული ფილოლოგიის, სლავური ფილოლოგიის, მთარგმნელობითი, ეკონომიკა-სამართლისა აღმოსავლეთმცოდნეობის ფაკულტეტები. სასწავლო პროცესს ემსახურება 30 კათედრა, სადაც მუშაობს 850 პედაგოგი. მათ შორის 56 მეცნიერებათა დოქტორი, 50 პროფესორი, 218 მეცნიერებათა კანდიდატი, 132 დოცენტი. კიევის ეროვნული ლინგვისტური უნივერსიტეტი ამზადებს შემდეგი სპეციალობის ბაკალავრებს: ინგლისური ენა და ლიტერატურა გერმანული ენა და ლიტერატურა ფრანგული ენა და ლიტერატურა ესპანური ენა და ლიტერატურა ჩინური ენა და ლიტერატურა იაპონური ენა და ლიტერატურა რუსული ენა და ლიტერატურა უკრაინული ენა და ლიტერატურა ფსიქოლოგია ინგლისურიდან თარგმნა გერმანულიდან თარგმნა ფრანგულიდან თარგმნა ესპანურიდან თარგმნა ჩინურიდან თარგმნა იაპონურიდან თარგმნა კორეულიდან თარგმნა თურქულიდან თარგმნა არაბულიდან თარგმნა სპარსულიდან თარგმნა რუსულიდან თარგმნა ორგანიზაციის მენეჯმენტი სამართალმცოდნეობა გამოყენებითი ლინგვისტიკა ოფიციალური საიტი სტუდენტური პორტალი დაარქივებული 2008-11-02 საიტზე Wayback Machine.
აფხაზეთის ხმა (გაზეთი)

აფხაზეთის ხმა — ქართული გაზეთი, საქართველოს კომუნისტური პარტიის აფხაზეთის საოლქო კომიტეტის, აფხაზეთის ასსრ-ის უმაღლესი საბჭოსა და მინისტრთა საბჭოს ორგანო. დაარსდა 1937 წლის 5 სექტემბერს სოხუმში „საბჭოთა აფხაზეთის“ სახელწოდებით, 1990 წლის N 232–დან გაზეთი აგრძელებს ნუმერაციას სახელწოდებით „აფხაზეთის ხმა“. გაზეთი აშუქებს აფხაზეთის საზოგადოებრივ-პოლიტიკურ და კულტურულ ცხოვრებას. სოხუმის ოკუპაციის შემდეგ 1993 წლის ოქტომბრიდან, დროებით, გამოიცემა თბილისში. სხვადასხვა დროს გაზეთის რედაქტორები იყვნენ: გ. მერკვილაძე, ხ. ახალაია, გ. წირღვავა, თ. ჩოჩია. საქართველოს კომუნისტური პარტიის (ბ) აფხაზეთის საოლქო კომიტეტის, სოხუმის ქალაქკომის, აფხაზეთის ასსრ ცაკისა და სოხუმის ქალაქის საბჭოს ორგანო. თემატიკა: საზოგადოებრივ-პოლიტიკური პერიოდულობა: ყოველდღიური რედაქტორი: ვ. ხატიაშვილი (1938); ს. ჭოლოკავა (1938, 1939-43); კ. აქუბარდია (1939); თ. ქუჩულორია (1939); გ.მერკვილაძე (1943 წლიდან) დაბეჭდილია: აფხაზეთის სახელგამის სტამბა ფიზიკური აღწერა: 4 გვ. ენა: ქართული აფხაზეთის ავტონომიური რესპუბლიკის უმაღლესი საბჭო და მინისტრთა საბჭო. თემატიკა: საზოგადოებრივ-პოლიტიკური პერიოდულობა: ყოველკვირეული რედაქტორი: ნოდარ მიქაძე გამომცემლობა: სამშობლო ენა: ქართული გაზეთი „აფხაზეთის ხმა“ 2005 წელს გაუქმდა ადრე არსებული საინფორმაციო პოლიტიკის დეპარტამენტის ხელმძღვანელის წარდგენით. ეს დეპარტამენტი კი იმავე წელს გადაკეთდა აფხაზეთის მედიაცენტრად. გაუქმებული „აფხაზეთის ხმის“ ბაზაზე შეიქმნა გაზეთი „აფხაზეთის ახალი ხმა“, მაგრამ 3-4 ნომრის გამოსვლის შემდეგ მან არსებობა შეწყვიტა. სოვეტსკაია აბხაზია აფსნი ყაფში ენციკლოპედია „საქართველო“, ტ. 1, გვ. 254, თბ., 1997. გაზ. „აფხაზეთის ხმა“ (საქართველოს პარლამენტის ეროვნული ბიბლიოთეკა) გაზ. „საბჭოთა აფხაზეთი“ (საქართველოს პარლამენტის ეროვნული ბიბლიოთეკა) ↑ დევნილობაში მყოფ აფხაზეთის უმაღლეს საბჭოში ამ სტრუქტურის ბეჭდვითი ორგანოს გამოცემაზე მსჯელობენ[მკვდარი ბმული]
ანხესენპეპი III

ანხესენპეპი III — ძველი ეგვიპტის მეექვსე დინასტიის დედოფალი. მას ეს სახელი ბებიისგან - ანხესენპეპი I-სგან ერგო. იგი იყო მერენრა I-ის ქალიშვილი და პეპი II-ის მეუღლე. ანხესენპეპი III დაკრძალულია პეპი I-ის პირამიდასთან ახლოს. მისი სარკოფაგის მთავარი ნაწილი დამზადებულია ქვიშა ქვისგან, ხოლო სახურავი - ვარდისფერი გრანიტისგან. Dodson and Hilton: The Complete Royal Families of Ancient Egypt, 2004
აჰოტეპ I

აჰოტეპი I — ძველი ეგვიპტის დედოფალი ძვ. წ. 1560-1530 წლებში XVII დინასტიის მმართველობის დროს. იგი იყო თეტიშერის (აგრეთვე ცნობილი როგორც თეტი პატარა) და სენახტენი-აჰმოსეს ქალიშვილი. ასევე ის იყო სექენენრე ტაოს და და ცოლი. აჰოტეპ I ხანგრძლივად ცხოვრობდა და იყო საკმაოდ გავლენიანი. მას ჰქონდა წოდება „მეფის მთავარი ცოლი“ და ასევე „მეფის დედა“. ვიკისაწყობში არის გვერდი თემაზე: აჰოტეპ I Hatshepsut: from Queen to Pharaoh, an exhibition catalog from The Metropolitan Museum of Art (fully available online as PDF), which contains material on Ahhotep I (see index) AEGEAN LB I-II POTTERY IN THE EAST: დაარქივებული 2014-09-16 საიტზე Wayback Machine. ‘WHO IS THE POTTER, PRAY, AND WHO THE POT?’, Hankey and Leonard
კარლოვაცი

კარლოვაცი (ხორ. Karlovac) — ქალაქი და კარლოვაცის ოლქის ცენტრი. 2011 წლის ეროვნული ცენზის მიხედვით ქალაქის მოსახლეობა შეადგენდა 55,705 ადამიანს. ის მდებარეობს ზაგრებისა და რიეკას გზატკეცილსა და სარკინიგზო ხაზზე. ზაგრებიდან დაშორებულია 56 კილომეტრით, ხოლო რიეკადან 130 კილომეტრით. წმინდა სამების ეკლესია (crkva Svetog trojstva). წმინდა ნიკოლოზის მართლმადიდებლური ეკლესია. კარლოვაცის გიმნაზია Cresswell, Peterjon; Atkins, Ismay; Dunn, Lily (10 July 2006) Time Out Croatia, First, London, Berkeley & Toronto: Time Out Group Ltd & Ebury Publishing, Random House Ltd. 20 Vauxhall Bridge Road, London SV1V 2SA. ISBN 978-1-904978-70-1. ციტირების თარიღი: 10 March 2010. [მკვდარი ბმული] ვიკისაწყობში არის გვერდი თემაზე: კარლოვაცი Municipal website Tourist information - Karlovac დაარქივებული 2013-12-01 საიტზე Wayback Machine. Tourist information - Karlovac County Interactive town map დაარქივებული 2007-03-29 საიტზე Wayback Machine. Karlovački Tjednik - Local weekly newspaper
ოზლემ ჯონქერი

ოზლემ ჯონკერი (დ. 1 ივლისი, 1973) — თურქი მსახიობი და მოდელი. დაიბადა ანკარაში. მსახიობმა უმაღლესი განათლება მიიღო ქალაქ ტილბურგის უნივერსიტეტში, ჰოლანდიაში. კარიერის დასაწყისში ის დადიოდა სამოდელო სააგენტოში. 1996 წლიდან თამაშობდა თურქულ სერიალებში, ეპიზოდურ როლებში. ცნობილია ტელესერიალით „შავი ვარდი“, სადაც ასრულებს ნარინის როლს. ოზლემ ჯონქერი კინოფილმების ინტერნეტ-მონაცემთა ბაზაში ოზლემ ჩონქერი Instagram-ზე ↑ zlem Conker Biyografisi Özet Hayat Hikayesi[მკვდარი ბმული] ↑ „Ünlüler organ bağışı sözü verdi, Star Gazetesi“ (Turkish). 6 October 2009. ციტირების თარიღი: 19 February 2011.
შავი ვარდი (ტელესერიალი)

შავი ვარდი (თურქ. Karagül) — თურქული ტელესერიალი. იგი პირველად ეკრანებზე 2013 წლის 29 მარტს გამოვიდა. სერიალი შედგება 4 სეზონისაგან და 125 სერიისგან. მისი მთავარი სცენარისტები არიან სემა ერგენექონი, ეილემ ჯანფოლათი და ერქან ბირგონერი, ხოლო რეჟისორი – წარმოშობით ქართველი მურათ სარაჩოღლუ. მთავარ როლებს ასრულებენ ეჯე უსლუ, მესუთ აქუსთა და შერიფ სეზერი. სერიალი მოგვითხრობს მარტოხელა დედის, ებრუს ცხოვრებაზე, რომელსაც სამი შვილი ჰყავს. მას კიდევ ჰყავდა ერთი შვილი დენიზი, მაგრამ მას ეტყვიან რომ ის მკვდარი დაიბადა. ერთ დღეს, მისი ქმარი სახელად მურათი გაემგზავრება თავის მშობლიურ სოფელში და ებრუს მას დაპირდა, რომ ის იმავე დღესვე ჩამოვიდოდა, მაგრამ მისმა გაუჩინარებამ ქალის ცხოვრება ძალიან შეცვალა. ის ცდილობს გაარკვიოს სიმართლე, მაგრამ ეს სიმართლის გარკვევა მას ძვირად დაუჯდება. „შავი ვარდი“ — კინოფილმების ინტერნეტ-მონაცემთა ბაზა (ინგლისური)
ფუნიკულიორი

ფუნიკულიორი (ფრანგ. funiculaire, ლათ. funiculus — თოკი, ბაგირი) — ბაგირისწევიანი რელსიანი გზა, რომლის დანიშნულებაა მგზავრთა გადაყვანა და ტვირთის გადაზიდვა ციცაბო ფერდობზე (35°-მდე). იგი პირველად გამოყენებული იქნა 1854 წელს ქ. გენუაში (იტალია) და ავსტრიაში (ზომერინგი). ფუნიკულიორის ვაგონები მოძრაობს ფოლადის ბაგირებსა და ელექტრული ამძრავის მეშვეობით. ფუნიკულიორი შეიძლება იყოს ერთ- და ორვაგონიანი. უპირატესად გავრცელებულია ორვაგონიანი ფუნიკულიორი, რომელსაც შეიძლება ჰქონდეს ორი დამოუკიდებელი ლიანდაგი ან ერთი ლიანდაგი. ამ უკანასკნელს შუაში ასაქცევი აქვს. სამგზავრო ფუნიკულიორის ვაგონები ისეა მოწყობილი, რომ ნებისმიერი დახრის დროს მათი იატაკი ინარჩუნებს ჰორიზონტალურ მდგომარეობას. მუშაობის უსაფრთხოებისათვის ფუნიკულიორის ვაგონებს აქვს საავარიო მუხრუჭები, აგრეთვე სასიგნალო, კავშირისა და ბლოკირების საშუალებები, რომლებიც უზრუნველყოფენ ზედა და ქვედა სადგურების პერსონალის შეთანხმებულ მუშაობას და ვაგონის გაჩერებას ავარიული სიტუაციის დროს. ფუნიკულიორი გამტარობის უნარი არ აღემატება 600 კაცს 1 საათში, თბილისის ფუნიკულიორი კვირკველია, თ. ფუნიკულიორი : [თბილისის ფუნიკულიორის აშენების ისტორია], ძეგლის მეგობარი. - თბილისი, 1991. - N1. - გვ.56-59. - რეზ. რუს.
ლორა დერნი

ლორა დერნი (ინგლ. Laura Dern; დ. 10 თებერვალი, 1967, ლოს-ანჯელესი) — ამერიკელი მსახიობი, რეჟისორი და პროდიუსერი. განსაკუთრებით ცნობილია თავისი როლებით 1980-90-იანი წლების ფილმებში. მიღებული აქვს ოქროს გლობუსის ხუთი ჯილდო. შეგიძლიათ იხილოთ მედიაფაილები თემაზე „ლორა დერნი“ ვიკისაწყობში. ლორა დერნი კინოფილმების ინტერნეტ-მონაცემთა ბაზაში
დაიან ვისტი

დაიან ეველინ ვისტი (ინგლ. Dianne Wiest; დ. 28 მარტი, 1948, კანზას-სიტი) — ამერიკელი თეატრის, კინოსა და ტელევიზიის მსახიობი. მიღებული აქვს ოსკარის ორი, ოქროს გლობუსისა და ემის ორი ჯილდო. ვიკისაწყობში არის გვერდი თემაზე: დაიან ვისტი დაიან ვისტი კინოფილმების ინტერნეტ-მონაცემთა ბაზაში
სიმონეტა სომარუგა

სიმონეტა სომარუგა (იტალ. Simonetta Sommaruga; დ. 14 მაისი 1960, ცუგი, შვეიცარია) — შვეიცარიელი სოციალ-დემოკრატი პოლიტიკოსი, ფედერალური საბჭოს წევრი, იუსტიციისა და პოლიციის დეპარტამენტის ხელმძღვანელი 2010 წლის 1 ნოემბრიდან. შვეიცარიის ვიცე-პრეზიდენტი 2014 წლისათვის. 2014 წლის 3 დეკემბერს აირჩიეს შვეიცარიის პრეზიდენტის თანამდებობაზე 2015 წლისთვის, ხოლო ვიცე-პრეზიდენტად აირჩიეს იოჰან შნაიდერ-ამანი. ვიკისაწყობში არის გვერდი თემაზე: სიმონეტა სომარუგა Federal Councillor Simonetta Sommaruga დაარქივებული 2014-10-03 საიტზე Wayback Machine. ↑ Didier Burkhalter, nouveau président de la Confédération დაარქივებული 2014-12-11 საიტზე Wayback Machine. (ფრანგული)
პეკჰემის ბიბლიოთეკა

პეკჰემის ბიბლიოთეკა (ინგლ. Peckham Library) — საზოგადოებრივი დაწესებულება პეკჰემში, ლონდონის სამხრეთ-აღმოსავლეთ ნაწილში. შენობა დააპროექტა ალსოპ ენდ სტორმერმა, რისთვისაც გადაეცა სტირლინგის პრემია 2000 წელს. შენობის უჩვეულო გადაწყვეტა გადაბრუნებულ ლათინურ „L“-ს წააგავს, რომლის ზედა ნაწილი თხელ სხვადასხვა კუთხით დახრილ ლითონის საყრდენებზეა დაბჯენილი. სტირლინგის პრემიის შემფასებლებზე გავლენა შენობის დიზაინერთა მიდგომამ იქონია. არქიტექტორებმა ბიბლიოთეკის ძირითადი მასა ზემოთ აწიეს, რათა მის ქვეშ საზოგადოებრივი სივრცე შექმნილიყო, ხოლო წყნარი სამკითხველო დარბაზები კი ხმაურიან ქუჩის დონეს აცდენოდა. მიწის დონეზე დარჩენილი საყრდენი ნაგებობა საინფორმაციო და მედიის ცენტრისთვის არის დათმობილი. უკანა ფასადი ხედი დიაგაონალური საყრდენებით შეხვედრების დარბაზის ინტერიერი ცენტრალური ჰოლი მთავარი სამკითხველო მთავარი სამკითხველო შეგიძლიათ იხილოთ მედიაფაილები თემაზე „პეკჰემის ბიბლიოთეკა“ ვიკისაწყობში. პეკჰემის ბიბლიოთეკა — BBC პეკჰემის ბიბლიოთეკა — Southwark Council site ↑ Peckham Library : Architecture Information, e-architect.co.uk. Retrieved 2011-11-12. ↑ Peckham Library & Media Centre დაარქივებული 2011-10-11 საიტზე Wayback Machine. , Open University website. Retrieved 2011-11-12.
აფხაზური იორდასალამი

აფხაზური იორდასალამი (ლათ. Paeonia abchasica) — მრავალწლოვანი მცენარე იორდასალმისებრთა ოჯახისა. გვხვდება მხოლოდ აფხაზეთში. ტიპური ტყის მცენარეა და ტყიან მთებშია გავრცელებული. აფხაზური იორდასალამის თითისტარივით გამსხვილებული ფესვები გამრავლების ერთ-ერთი საშუალებაა. ღერო 50-80 სმ სიმაღლისაა, უხვად შეფოთლილი. ფოთლები ორგზის სამყურაა. აქვს მკრთალი ყვითელი ნაზი ყვავილები. ქართული საბჭოთა ენციკლოპედია, ტ. 2, თბ., 1977. — გვ. 34.
კარომამა I

კარომამა I — ძველი ეგვიპტის XXII დინასტიის დედოფალი. ოსორკონ II-ის მეუღლე. სავარაუდოდ, უნდა ყოფილიყო ფარაონ ტაკელოტ I-ის ქალიშვილი. ოსორკონ II-ის სამი ცოლიდან ერთ-ერთი. კარომამა იყო 2 ბიჭისა და 3 ქალიშვილის დედა: პრინცი შეშონქი პრინცი ჰორნახტე პრინცესა ტაშახეპერი პრინცესა კარომამა პრინცესა [ტა?]იირმერი ფარაონი ოსორკონ II მრავალ შენობებს აგებდა, მათ შორისაა წითელი გრანიტის დარბაზი, რომლის კედლებსაც ამშვენებს მისი და დედოფალ კარომამას გამოსახულებები. დედოფალი კარომამა იყო მეფის ასული, თუმცა გარკვეველია მისი მამის ვინაობა. Page dedicated to Osorkon II with material on Queen Karomama I
აატი

აატი — ძველი ეგვიპტის XII დინასტიის დედოფალი. ამენემჰეტ III-ის მეუღლე. აატი დაკრძალულია მისი ქმრის კუთვნილი დაჰშურის პირამიდის გასწვრივ სხვა დედოფალთან ერთად (რომელთა სახელები უცნობია). აატის სამარხი პირამიდის ჩრდილოეთ მხარესაა. მიუხედავად იმისა, რომ ანტიკურ ხანაში ის გაიძარცვა, არქეოლოგებმა იპოვეს მისი სარკოფაგი, ცრუ კარი და შეწირული მაგიდა, შვიდი ალებასტრის თასი იხვის გამოსახულებით, ორი კვერთხი და სამკაულის ნაწილები. მისი სამარხის გვერდით იყო მეორე დედოფლის სამარხი, სადაც აღმოჩენილია ობსიდის და ალებასტრის თასები, გრანიტის კვერთხი და სამკაულები. აატი დაახლოებით 35 წლის, ხოლო მეორე დედოფალი 25 წლის ასაკში გარდაიცვალა. მათი ძვლები აღმოჩენილია. Aidan Dodson & Dyan Hilton, The Complete Royal Families of Ancient Egypt, Thames & Hudson 2004 ISBN 0-500-05128-3
აკვავივა-პლატანი

აკვავივა-პლატანი (იტალ. Acquaviva Platani) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 1231 ადამიანი. ფართობი 14 კმ². სატელეფონო კოდი — 0934, საფოსტო ინდექსი — 93010. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
ბომპენსიერე

ბომპენსიერე (იტალ. Bompensiere) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 676 ადამიანი. ფართობი 19 კმ². სატელეფონო კოდი — 0934, საფოსტო ინდექსი — 93010. მოსახლეობის დინამიკა: სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
ბუტერა

ბუტერა (იტალ. Butera) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 5178 ადამიანი. ფართობი 295 კმ². სატელეფონო კოდი — 0934, საფოსტო ინდექსი — 93011. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
ვალელუნგა-პრატამენო

ვალელუნგა-პრატამენო (იტალ. Vallelunga Pratameno) — კომუნა იტალიაში, სიცილიის რეგიონში. ექვემდებარება კალტანისეტას პროვინციის ადმინისტრაციას. მოსახლეობა 3844 ადამიანი. ფართობი 39 კმ². სატელეფონო კოდი — 0934, საფოსტო ინდექსი — 93010. სტატისტიკის ეროვნული ინსტიტუტი (იტალიური) სტატისტიკის ეროვნული ინსტიტუტი დაარქივებული 2009-12-07 საიტზე Wayback Machine. (ინგლისური)
აქატინა

აქატინა (ლათ. Achatina) — ხმელეთის მოლუსკების გვარი აქატინისებრთა (Achatinidae) ოჯახისა. სხეულის სიგრძე 20 სმ-მდეა. გავრცელებულია აფრიკაში. მისი ერთ-ერთი სახეობა — გიგანტური აფრიკული ლოკოკინა (Achatina fulica) სამხრეთ და აღმოსავლეთ აზიის მრავალ ქვეყანასა და წყნარი ოკეანის კუნძულებზეა შეტანილი. აქატინა სოფლის მეურნეობის კულტურებუს (განსაკუთრებით შაქრის ლექწმის) საშიში მავნებელია. ქართული საბჭოთა ენციკლოპედია, ტ. 2, თბ., 1977. — გვ. 36.
კლეოპატრა III

კლეოპატრა III (ძვ. ბერძნ. Κλεοπάτρα) — ეგვიპტის დედოფალი, პტოლემე VI-ისა და კლეოპატრა II-ის ქალიშვილი. პტოლემე IX-ის, პტოლემე X-ის, კლეოპატრა VI-ის, კლეოპატრა სელენას და კლეოპატრა ტრიფაენის დედა. ძვ. წ. 142 წელს პტოლემე VIII დაქორწინდა კლეოპატრა III და გამოაცხადა იგი თავის თანამმართველად. ძვ. წ. 131 წელს კლეოპატრა II გამართა აჯანყება და გააგდო პტოლემე VIII ფისკონი და კლეოპატრა III ეგვიპტიდან. ამის შემდეგ გამოაცხადა თავისი 12 წლის ვაჟიშვილი პტოლემე მემფიტისა მეფედ და თავს მის თანამმართველად. მაგრამ პტოლემე VIII ფისკონმა მოახერხა თავისი შვილის შეპყრობა, მოკლა იგი და სხეულის ნაწილები კლეოპატრა III-ს გაუგზავნა. მას მოუწია დარჩენილიყო ერთადერთ მმართველად. ამის შემდეგ მან შესთავაზა ეგვიპტის გვირგვინი დემეტრე II სირიელს, მაგრამ ისიც მოკლეს პტოლემე VIII-ის ბრძანებით. პტოლემე VIII ფისკონის და კლეოპატრა III საქვეყნო შერიგება მოხდა ძვ. წ. 124 წელს. ამის შემდეგ იგი მართავდა ძმასთან და ქალიშვილთან ერთად ძვ. წ. 116 წლამდე, როდესაც პტოლემე VIII დაიღუპა ფისკონის ტახტი უანდერძა კლეოპაატრა III და ერთ-ერთ მის ვაჟიშვილს, რომელსაც იგი ამოირჩევდა. კლეოპატრა III მართავდა ეგვიპტეს თანამმართველ პტოლემე IX ლაფურას და პტოლემე X ალექსანდრესთან ერთად. მეორე ვაჟი ამ დროს იყო კვიპროსის მეფისნაცვალი. კლეოპატრა III მოკლეს პტოლემე X-ს ბრძანებით ძვ. წ. 89 წელს. Roth, Lea. (2007). Cleopatra°. Encyclopaedia Judaica. Ed. Michael Berenbaum and Fred Skolnik. Detroit: Macmillan Reference USA, გვ. 754.
იაჰმეს-ჰენუტამეჰუ

იაჰმეს-ჰენუტამეჰუ - ფარაონ სექენენრე ტაოს და მისი დის და ცოლის იაჰმეს-ინჰაფის ქალიშვილი. მისი ქმარი იყო მისი ნახევარ-ძმა იაჰმეს I. იაჰმეს ჰენუტამეჰუ იყო მთავარი ცოლის და ღმერთ ამონის ცოლის იაჰმეს-ნეფერტარის ნახევარ-და. მისი ცხოვრების შესახებ ძალიან მცირე ინფორმაციაა ცნობილი. მისი მუმია აღმოაჩინეს მის საკუთარ სამარხში და ახლა ის დაცულია ეგვიპტის მუზეუმში, კაიროში. მუმია შეამოწმა გასტონ მასპერომ 1882 წლის დეკემბერში. ჰენუტამეჰუ ხანდაზმულ ასაკში გარდაიცვალა. იგი შესულია მეცხრე დინასტიის მეფეების წინაპრების სიაში. ჰენუტამეჰუ გამოჩენილია ხაბეხნეთის სამარხში (თებე), სამ დედოფალთან ერთად: მეფის ცოლის დასთან, მეფის ცოლ ტურესთან და ორი ქვეყნის ქალბატონ იაჰმესთან ერთად. Mummy[მკვდარი ბმული]
აია (დედოფალი)

აია — ძველი ეგვიპტის XIII დინასტიის მეფის ცოლი. მის შესახებ ინფორმაციას ორი წყაროდან ვგებულობთ. აია სახელი ჩნდება ვიურცბურგის სტელაზე. ამ წყაროდან ნათლად ჩანს, რომ ის გავლენიანი ოჯახიდან იყო. მის შესახებ ინფორმაცია ბოულაქ 18-ის პაპირუსიდანაც მოიპოვება. ეს არის XIII დინასტიის მეფის თებენის ციხესიმაგრის ადმინისტრავიული ცენტრი. მეფის სახელი პაპირუსში მხოლოდ ნაწილობრივაა შემონახული. მეცნიერები კითხულობდნენ ჩანაწერებს სებეხოტეპ II-ის, სეჰეტეპკარე ინტეფის და მეფე იმირემეშავის შესახებ. აიას ქმრის იდენტიფიკაციის შესახებ არსებობს მცირე ეჭვი. Dodson, Aidan and Hilton, Dyan. The Complete Royal Families of Ancient Egypt. Thames & Hudson. 2004. Wolfram Grajetzki, Ancient Egyptian Queens: A Hieroglyphic Dictionary. London, Golden House Publications, 2005, p.36 ISBN 0-9547218-9-6
სემატი

სემატი — ძველი ეგვიპტის დედოფალი, ფარაონ დენის ცოლი. ის დაკრძალულია მასთან ახლოს აბიდოსში. ძალიან ცოტა ინფორმაციაა სემატის და დენის შესახებ ცნობილი. იგი მოიხსენიება ორი სახელით: ეს ორივე სათაური ასოცირდება ძველი ეგვიპტის დედოფლებთან. სემატი არ იყო ერთადერთი იდენტიფიცირებული ქალი სამგლოვიარო სტელადან. სხვა ქალები, რომელთა სამგლოვიარო სტელა აღმოაჩინეს დენის სამარხთან, არიან სეშემეტკა და სერეთორი. მეორე მსოფლიო ომამდე სტელა იყო ბერლინში ეგვიპტის მუზეუმში, მაგრამ ომის დროს განადგურდა. Grajetzki, Ancient Egyptian Queens: A Hieroglyphic Dictionary, Golden House Publications, London, 2005, ISBN 978-0-9547218-9-3
დადი

დადი (არაბ. ضاد‎, ḍād, ან ‏,حرف الضاد ḥarf aḍ-ḍād; ცალკემდგომი ფორმა — ض; ტრანსლიტერაცია — ḍ) — არაბული ანბანის მეთხუთმეტე ასო. იგი მიეკუთვნება არაბული ანბანის ოთხ ემფატიკურ თანხმოვანს, აგრეთვე ე. წ. ათ „მზის ასოს“. არაბულ ანბანში დადი ერთ-ერთი ყველაზე ახალი სიმბოლოა, იგი ისლამურ პერიოდშია განვითარებული. აბჯადში — არაბული ანბანის რიცხვით სისტემაში — დადს მინიჭებული აქვს რიცხვითი მნიშვნელობა 800. თანამედროვე ლიტერატურულ არაბულ ენაში დადით გადმოცემული ფონემა /ḍ/ ძირითადად წარმოადგენს ფარინგალიზირებულ ან ველარიზირებულ მჟღერ ალვეოლურ ხშულ ბგერას (/dˁ/ ანდა /dˠ/). თუმცა ზოგიერთ დიალექტში, აგრეთვე არაბული ენის ისტორიულ ფონეტიკაში გვხვდება მცირე გადახრები ამ ძირითადი ფონეტიკური მნიშვნელობისაგან. არაერთი მეცნიერის აზრით, დადის არტიკულაცია თავდაპირველად ხდებოდა ლატერალურად ან ლატერალიზირებულად — ამ თვისების გამო არაბულ ენას ზედმეტსახელად „დადის ენასაც“ უწოდებენ. ბგერის ასეთი წარმოთქმა დასტურდება სამხრეთარაბულ დიალექტებში, არაბულიდან ნასესხებ სიტყვებში ესპანურსა და ინდონეზიურ ენებში. სხვა ენებში, რომლებიც არაბული ანბანით ჩაიწერება, დადი ძირითადად მხოლოდ ნასესხებ სიტყვებშია წარმოდგენილი და საკუთარი ფონემა არ გააჩნია. Scriptsource.org ↑ Versteegh, Kees (2003) [1997]. The Arabic language (Repr. ed.). Edinburgh: Edinburgh University Press. p. 89. ISBN 9780748614363. ↑ Alqahtani, Khairiah (June 2015). „A sociolinguistic study of the Tihami Qahtani dialect in Asir, Southern Arabia“ (PDF). A Sociolinguistic Study of the Tihami Qahtani Dialect in Asir, Southern Arabia: 45, 46.
ფრიდრიხ ლაიბნიცი

ფრიდრიხ ლაიბნიცი (გერმ. Friedrich Leibnütz; დ. 24 ნოემბერი, 1597, ალტენბერგი — გ. 5 სექტემბერი, 1652, ლაიფციგი) — გერმანელი იურისტი, ლაიფციგის უნივერსიტეტის მორალის ფილოსოფიის პროფესორი, ამავე უნივერსიტეტის ფილოსოფიის ფაკულტეტის ასესორი. ცნობილი გერმანელი მეცნიერისა და ფილოსოფოსის გოტფრიდ ლაიბნიცის მამა. დაიბადა, სავარაუდოდ, ქალაქ ალტენბერგში 1597 წელს. იზრდებოდა მაისენში, ხოლო კარიერის შექმნა განაგრძო ლაიფციგში. ლაიბნიცი იყო ლუთერანული აღმსარებლობის მიმდევარი. 1644 წელს დაქორწინდა კატერინა შმუკზე, ცნობილი ლაიფციგელი იურისტის, ვილჰელმ შმუკის ქალიშვილზე. 1646 წელს შეეძინათ ვაჟი, გოტფრიდ ლაიბნიცი. ფრიდრიხ ლაიბნიცი გარდაიცვალა 1652 წლის 5 სექტემბერს, მემკვიდრეობად დატოვა პირადი ბიბლიოთეკა. მამის გარდაცვალებისას გოტფრიდი 7 წლისაც არ იყო. მოგვიანებით მამის მსგავსად, ისიც ლაიფციგის უნივერსიტეტში ასწავლიდა. Филиппов M. M. Готфрид Лейбниц. Его жизнь, общественная, научная и философская деятельность. 1893. Reinhard Finster, Gerd van der Heuvel: Gottfried Wilhelm Leibniz. Rowohlt Taschenbuchverlag, Hamburg 1990, ISBN 978-3-499-50481-5. Kuno Fischer: Gottfried Wilhelm Leibniz: Leben, Werke und Lehre. Marix-Verlag, Wiesbaden 2009, ISBN 978-3-86539-163-6. ↑ 1.0 1.1 1.2 Deutsche Nationalbibliothek Record #115516522 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ 2.0 2.1 http://www.gwleibniz.com/friedrich_leibniz/friedrich_leibniz.html ↑ https://www.deutsche-biographie.de/gnd118571249.html#ndbcontent
არას ბულუთ ინემლი

არას ბულუთ ინემლი (დ. 25 აგვისტო, 1990) — თურქი მსახიობი. დაიბადა სტამბოლში. საშუალო სკოლის დამთავრების შემდეგ მიიღო განათლება სტამბოლის ტექნიკურ უნივერსიტეტში, სადაც 5 წლის სწავლის შემდეგ მიიღო ავიაციის ფაკულტეტის დიპლომი. დაიბადა ოჯახში, სადაც პატივს სცემენ თანამედროვე და კლასიკურ ხელოვნებას. მისი ძმა თურქეთში ცნობილი მწერალია და არა ერთი ფილმის სცენარისტია. ხოლო და არის ცნობილი ვოკალისტი. მსახიობი ცნობილია სერიალებით „დაკარგული დრო“, რომელშიც ასრულებს მეთე აქარსუს როლს და „დიდებული საუკუნე“, სადაც ასრულებს უფლისწული ბაიაზიდის როლს. არას ბულუთ ინემლი კინოფილმების ინტერნეტ-მონაცემთა ბაზაში Twitter-ზე